**Ενημερωτικό σημείωμα - Ανακοίνωση**

Προς: Μαθητές, γονείς & εκπαιδευτικούς του

ΗΜΕΡΗΣΙΟ ΓΕΝΙΚΟ ΛΥΚΕΙΟ ΚΕΡΑΤΕΑΣ

Σας ενημερώνουμε ότι από σήμερα 4-11-2024 και κάθε **Δευτέρα** λειτουργεί το **Τμήμα Ψυχολογικής Υποστήριξης** του σχολείου με τοποθετημένη από το Υπουργείο Παιδείας υπεύθυνη ψυχολόγο, και απευθύνεται σε όλα τα μέλη της σχολικής κοινότητας. Προκειμένου η ψυχολόγος μας να προσφέρει τις υπηρεσίες της στους μαθητές που το έχουν ανάγκη, είναι απαραίτητη η σύμφωνη γνώμη των γονέων τους. Για τον λόγο αυτό, θα ζητηθεί από τον γονέα του/της μαθητή/τριας να υπογράψει μια [υπεύθυνη δήλωση](file:///C:\Users\User\Downloads\ypeythini-dilosi%20(1).doc) ότι αποδέχεται τη συνεργασία με την ψυχολόγο. Για προγραμματισμό ραντεβού μπορείτε να προσέρχεστε στην αίθουσα της βιβλιοθήκης, ημέρα **Δευτέρα**.

Επίσης, έχετε την δυνατότητα να επισκεφτείτε ή/και να εγγραφείτε στο ηλεκτρονικό μάθημα **Ψυχολογία** που θα βρείτε στο **e-class** στη λίστα με τα μαθήματα του σχολείου σας, προκειμένου να βρείτε υλικό σχετικό με την ψυχική υγεία.

Οποιοδήποτε περιεχόμενο της επικοινωνίας σας με την ψυχολόγο, υπάγεται αυστηρά στον κανονισμό για την Προστασία Προσωπικών Δεδομένων (GDPR)**,** όπως ορίζει ο Κώδικας Δεοντολογίας Ψυχολόγων σχετικά με την τήρηση του **απορρήτου.** Αυτό σημαίνει πως κανένας άλλος εκτός από την ψυχολόγο δεν έχει πρόσβαση σε αυτά τα δεδομένα. Μοναδική εξαίρεση λύσης του απορρήτου αποτελεί η υποψία πραγματικής πρόκλησης βλάβης στον εαυτό ή σε κάποιον άλλο· στην περίπτωση αυτή ενημερώνεται ο κατάλληλος φορέας προκειμένου να διασφαλιστεί η προστασία και η ασφάλεια του ατόμου.